62019CJ0371_INF
Sentenza tal-Qorti tal-Ġustizzja (Il-Ħames Awla) tat-18 ta’ Novembru 2020 – Il-Kummissjoni vs Il-Ġermanja (Rimbors tal-VAT – Fatturi)
(Kawża C‑371/19) (
1
)
“Nuqqas ta’ Stat li jwettaq obbligu – Tassazzjoni – Taxxa fuq il-valur miżjud (VAT) – Direttiva 2006/112/KE – Artikolu 170 u Artikolu 171(1) – Rimbors tal-VAT favur persuni taxxabbli li ma humiex stabbiliti fl-Istat Membru li fih huma jixtru oġġetti u servizzi jew jimportaw oġġetti suġġetti għat-taxxa, iżda huma stabbiliti fi Stat Membru ieħor – Direttiva 2008/9/KE – Modalitajiet tar-rimbors tal-VAT – Artikoli 9 u 10 – Artikolu 15(1) – Artikolu 20 – Assenza tal-kopja ta’ fattura jew ta’ dokument ta’ importazzjoni – Ċaħda sistematika tal-applikazzjonijiet għar-rimbors inkompleti – Rifjut li l-persuna taxxabbli tintalab tikkompleta l-applikazzjoni tagħha wara l-iskadenza tat-terminu previst sabiex titressaq applikazzjoni – Prinċipju ta’ newtralità fiskali – Prinċipju ta’ proporzjonalità – Ammissibbiltà”
1.
Rikors għal nuqqas ta’ twettiq ta’ obbligu – Prova tan-nuqqas ta’ twettiq ta’ obbligu – Oneru li jaqa’ fuq il-Kummissjoni – Preżentazzjoni ta’ fatti li juru n-nuqqas ta’ twettiq ta’ obbligu – Konfutazzjoni li għandha ssir mill-Istat Membru inkwistjoni – Obbligu tal-Istat Membru inkwistjoni li jagħti prova tal-emenda tal-prassi amministrattiva konformement mal-opinjoni motivata tal-Kummissjoni
(Artikolu 258 TFUE)
(ara l-punti 65, 68, 69)
2.
Armonizzazzjoni tal-leġiżlazzjonijiet fiskali – Sistema komuni ta’ taxxa fuq il-valur miżjud – Rimbors tat-taxxa lill-persuni taxxabbli li ma humiex stabbiliti fil-pajjiż – Modalitajiet tal-eżerċizzju tad-dritt għar-rimbors – Obbligu li tiġi pprovduta informazzjoni addizzjonali għal applikazzjoni għal rimbors – Ċaħda tal-applikazzjonijiet għal rimbors ippreżentati fi żmien xieraq, mingħajr ma r-rikorrenti jiġu mistiedna qabel sabiex jikkompletaw l-applikazzjonijiet tagħhom permezz tal-preżentazzjoni tal-kopji tal-fatturi jew tad-dokumenti ta’ importazzjoni – Ksur tal-prinċipju ta’ newtralità fiskali u tal-effett utli tad-dritt għar-rimbors
(Direttivi tal-Kunsill 2006/112, kif emendata bid-Direttiva 2008/8, Artikoli 170 u 171, u 2008/9, Artikoli 5, 10, 15(1) u 20(1))
(ara l-punti 77-84, 86-88, u d-dispożittiv 1)
3.
Armonizzazzjoni tal-leġiżlazzjonijiet fiskali – Sistema komuni ta’ taxxa fuq il-valur miżjud – Rimbors tat-taxxa lill-persuni taxxabbli li ma humiex stabbiliti fil-pajjiż – Modalitajiet tal-eżerċizzju tad-dritt għar-rimbors – Obbligu li tiġi pprovduta informazzjoni addizzjonali għal applikazzjoni għal rimbors – Konferma ta’ rċevuta tal-applikazzjoni għar-rimbors tat-taxxa li ma titlobx informazzjoni u lanqas dokumenti ta’ sostenn addizzjonali – Ksur tal-prinċipju ta’ protezzjoni tal-aspettattivi leġittimi – Assenza
(Direttiva tal-Kunsill 2008/9, Artikoli 15(1), 19(1) u 20(1))
(ara l-punti 96-99)
Dispożittiv
1)
Billi ċaħdet l-applikazzjonijiet għar-rimbors tat-taxxa fuq il-valur miżjud (VAT) imressqa qabel it-30 ta’ Settembru tas-sena kalendarja li ssegwi l-perijodu ta’ rifużjoni iżda li magħhom ma ġewx annessi l-kopji tal-fatturi jew tad-dokumenti ta’ importazzjoni meħtieġa mil-leġiżlazzjoni tal-Istat Membru ta’ rifużjoni skont l-Artikolu 10 tad-Direttiva tal-Kunsill 2008/9/KE tat-12 ta’ Frar 2008 li tistabbilixxi regoli dettaljati għar-rifużjoni tat-taxxa fuq il-valur miżjud, prevista fid-Direttiva 2006/112/CE, għal persuni taxxabbli mhux stabbiliti fl-Istat Membru ta’ rifużjoni iżda stabbiliti fi Stat Membru ieħor, mingħajr ma qabel stiednet lill-applikanti jikkompletaw l-applikazzjonijiet tagħhom bit-tressiq, jekk meħtieġ lil hinn minn dik id-data, ta’ dawn il-kopji jew billi jipprovdu informazzjoni xierqa li trendi possibbli l-ipproċessar tal-imsemmija applikazzjonijiet, ir-Repubblika Federali tal-Ġermanja, filwaqt li kisret il-prinċipju ta’ newtralità tal-VAT kif ukoll l-effett utli tad-dritt għar-rimbors tal-VAT mill-persuni taxxabbli mhux stabbiliti fl-Istat Membru ta’ rifużjoni, naqset milli twettaq l-obbligi tagħha taħt l-Artikoli 170 u 171 tad-Direttiva tal-Kunsill 2006/112/KE tat-28 ta’ Novembru 2006 dwar is-sistema komuni ta’ taxxa fuq il-valur miżjud, kif emendata bid-Direttiva tal-Kunsill 2008/8/KE tat-12 ta’ Frar 2008, u l-Artikolu 5 tad-Direttiva 2008/9.
2)
Il-kumplament tar-rikors huwa miċħud.
3)
Ir-Repubblika Federali tal-Ġermanja għandha tbati, minbarra l-ispejjeż tagħha stess, żewġ terzi tal-ispejjeż tal-Kummissjoni Ewropea.
4)
Il-Kummissjoni għandha tbati terz tal-ispejjeż tagħha.
(
1
)	ĠU C 213, 24.6.2019.